Boohle

Buhlebevangeli Hlengiwe Manyathi, tí orúkọ ìnagijẹ rẹ̀ ń jẹ́ Boohle, jẹ́ olórin ilẹ̀ South Africa àti agbórinkalẹ̀. Ó gbajúmọ̀ fún àwọn orin rẹ̀, bí i "Yini Na", "Mama", "Siyathandana" àti "Hamba wena". Orin rè jẹ́ àhunpọ̀ amapiano, afro-house, afro-soul, àti orin ẹ̀mí.

 Ìbẹ̀rẹ̀pẹ̀pẹ̀ ayé àti ètò ẹ̀kọ́ rẹ̀ 
Ìlú Vosloorus ni wọ́n bí i sí, ní Gauteng ní ọdún 1999, níbi tí ó dàgbà sí, tí ó sì lọ sí ilé-ìwé girama Lethulwazi. Ó bẹ̀rẹ̀ iṣẹ́ orin kíkọ ní ọdún 2016 níbi tí òun àti àwọn àbúrò rẹ̀ bẹ̀rẹ̀ sí ní kọrin ẹ̀mí pọ̀.

Ní oṣù keje, ọdún 2020, ó ṣe àgbéjáde Izibongo, èyí tó jẹ́ àwo olórin mẹ́jọ, níbi tí ó ti ṣàfihàn àwọn ọ̀jẹ̀ nínú ìgbé-orin-jáde, bí i Tee-Jay àti Elastic. Ó ti ṣiṣẹ́ pẹ̀lú JazziDisciples, Nonny D àti DJ Stokie. Ní oṣù kẹwàá ọdún 2020, ó ṣiṣẹ́ pọ̀ pẹ̀lú Josiah De Disciple lórí àwo orin olórin mẹ́wàá tí àkọ́lé rẹ̀ ń jẹ́ Umbuso Wabam’nyama. Lára àwọn olórin tí wọ́n ṣàfihàn nínú àwò orin náà ni Le Sax, Chelete àti Mogomotsi Chosen.

Ní ọjọ́ kẹsàn-án oṣù kẹjọ ọdún 2021, wọ́n yàn án gẹ́gẹ́ bí i Olórin tuntun ọdún náà ní African Social Entertainment Awards.

Orin àdákọ rẹ̀, ìyẹn “Ngixolele” èyí tí Busta 929 tí ó jẹ́ agbé orin amapiano jáde ṣiṣẹ́ lórí, jẹ́ èyí tí ó rókè nínú àtẹ The Official South African Charts. Orin àdákọ náà jẹ́ èyí tí àwọn ènìyàn tó ń lọ bí i 778 200 gbọ́, káàkiri ìkànni ìgbórin bí i Spotify, Apple Music àti Deezer.

Ní oṣù kọkànlá oṣù 2021, ó gba àmì-ẹ̀yẹ gẹ́gẹ́ bí i òǹkọ-orin amapiano tuntun àti òǹkọ-orin amapiano lóbìnrin tó dára jù lọ ní South African Amapiano Awards.

 Láti ọdún 2023– Lọ́wọ́lọ́wọ́ báyìí: Umhlobo 
Ní ọjọ́ ogún oṣù Karùn-ún, ó ṣe ìkéde àwo-orin ẹlẹ́ẹ̀kẹta rẹ̀, ìyẹn Umhlobo. Àwọn orin àdákọ méjì, tí àkọ́lé wọn ń jẹ́ Two "Mhlobo Wami" àti "Nakindaba Zakho" ni ó gbé jáde ní oṣù Karùn-ún ọdún 2024.

Ó ṣe àgbéjáde orin náà ní ọjọ́ kẹrìnlá oṣù Kẹfà ọdún 2024. 

 Àtòjọ orin rẹ̀ 

 Àwo-orin inú studio 

 Izibongo (2020)
 iSlomo (2022)
 Umhlobo (2024)

 Àwo-orin alájọṣepọ̀ 

 Umbuso Wabam' nyama (with Josiah De Desciple) (2020)

 Àwọn orin mìíràn 

 Sfikile (2021)

 Gẹ́gẹ́ bí i olórí akọrin 
+Àtòjọ orin àdákọ rẹ̀ gẹ́gẹ́ bí olórí akọrin, pẹ̀lú àṣààyàn ipò wọn lórí àtẹ àti ìwé-ẹ̀rí, pẹ̀lú ọdún tí wọ́n gbé e jáde àti àkọ́lé àwò-orinÀkọ́lẹ́ỌdúnIpò lórí àtẹÀwọn ìwé-ẹ̀ríÀwo-orinZA"Memeza" (featuring ThackzinDJ, TeeJay)2020—"Tata/Iyalila"—Izibongo"Wanna Give it All"—"Buyisa" (Boohle, Josiah De Desciple)—Umbuso Wabam' nyama"Mama" (Boohle, Josiah De Desciple)—"Sizo' phumelela" (Boohle, Josiah De Desciple)—"—" denotes a recording that did not chart or was not released in that territory.

 Àtòjọ àwọn àmì-ẹ̀yẹ rẹ̀ 
ỌdúnAyẹyẹ ìgbà-àmì-ẹ̀yẹẸ̀bùnÈsì2021South African Amapiano AwardsBest amapiano newcomerBest amapiano female vocalistAfrican Social Entertainment Awards 2022Basadi in Music AwardsSAMPRA Artist of the Year

 Àwọn ìtọ́kasí